Dan Bittman, unul dintre cei mai apreciați artiști din România, a mărturisit recent că vrea să se așeze la casa lui, după despărțirea de Liliana Ștefan, femeia alături de care a trăit o adevărată poveste de dragoste timp de 25 de ani. Despre căsătorie, solistul trupei Holograf a spus că nici nu se gândește la așa ceva.
Pe 29 martie, solistul trupei Holograf va împlini 62 de ani și vrea să facă câteva schimbări în viața lui. La aproape cei 62 de ani, Dan Bittman susține că se simte ca la 26. Artistul a trăit o adevărată poveste de dragoste alături de Liliana Ștefan, mama copiilor săi, Alexandru, Patrick și Mark, însă acum nici nu se gândește la căsătorie.
"Cum mă simt la 62 de ani? Ca la 26! Am multe dimineți în care îmi propun să fac o groază de lucruri, dar pe parcursul zilei corpul îmi reamintește de anumite condiționări.
Așa că dorințele se mai estompează, uneori. În fond, acesta e mersul natural al lucrurilor și vreau sau nu, trebuie să mă adaptez situațiilor", spune artistul.
La aproape cei 62 de ani pe care îi va împlini pe 29 martie, Dan Bittman a spus că nu se gândește la căsătorie, însă vrea să schimbe câteva lucruri în viața sa. El își dorește foarte mult să se așeze la casa lui, dar asta nu înseamnă că se va căsători din nou.
"Vârsta ne spune, mai des sau mai rar, după caz, că e timpul să schimbăm ceva în viețile noastre. La mine, spre exemplu, a venit cu ideea de a mă așeza, într-un fel la casa mea. A, nu vă gândiți la căsătorie, fiindcă nu despre asta vorbesc. Nu e cazul! Acum caut pe cineva cu care să mă înțeleg cât mai bine, dar nu aș vrea să las vreo fată tânără și frumoasă văduvă!", a mai mărturisit Dan Bittman, potrivit Playtech.